Anamnioti
Amnioti ili anamniji (lat. an- = ne + grč. μνίον – amnion = posuda), tj. neamnioti su kičmenjaci bez amnionske zametne ovojnice i alantoisa, koji od embrionskih dodataka imaju samo žumančanu kesu (saccus vitellin). U ovu neformalnu skupinu se svrstavaju zmijuljice (Cyclostomata), ribe (Pisces), dvodihalice (Dipnoa) i vodozemci (Amphibia). Za razliku od amniota, oni svoja jaja polažu u vodu. Ove životinje su, također neformalno, klkasificirane u niže kičmenjake, dok su amnioti (gmizavci, ptice i sisari ) označavaju kao viši kičmenjaci. Ime ove skupine potiče obilježavajućeg amniona (vodenjaka) – embrionske membrane proizvedene tokom fetusnog razvoja amniota koji služi za transport kisika u jaje i ispuštanje ugljik-dioksida. Kao što ime sugerira, anamnioti ne razvijaju vodenjak tokom fetusnog života, a u stanju su da razmjenjuju kisik i ugljik-dioksid sa okolnim vodom i odstranjuju otpadne metabolite. Voda pomaže u širenje otpadnih proizvoda (posebno amonijaka), što omogućava embrionu da završi embrionalni razvoj bez trovanja proizvedenim vlastitim otpadom. Tokom svog razvića pripadnici svih (pot)klasa anamniota, jedinke prolaze kroz fazu koja podsjeća na ribu, što ukazuje njihove bliske filogenetske veze.